VM i skiflyging 1992

Verdensmesterskapet i skiflyging 1992 ble arrangert i Harrachov, Tsjekkoslovakia fra 20. til 22. mars 1992.

Mesterskapet skulle avvikles med tre omganger hver av de to konkurransedagene, der de to beste omgangene hver dag talte i sammendraget. Konkurransen ble preget av sterk vind og kraftig snøvær, men på tross av været ble alle tre omgangene den første konkurransedagen avviklet. Etter 2. omgang ledet Noriaki Kasai (Japan) med to hopp på 182 meter, foran Andreas Goldberger (Østerrike) og Roberto Cecon (Italia). Stillingen holdt seg etter 3. omgang, der Goldberger falt stygt i et hopp på 112 meter og endte på sykehus.

På søndag avbrøt juryen 1. omgang og satte ned farten etter at tyske Christof Duffner hoppet 194 meter og falt. Været ble stadig dårligere, og etter flere utsettelser ble den andre konkurransedagen avlyst. Dermed ble resultatet fra lørdag stående. Andreas Goldberger fikk sølvmedaljen sin på sykehuset der han lå etter fallet dagen før.

Bakken
Čerťák ble ombygd før mesterskapet og hadde K-punkt 180 meter. Før VM var bakkerekorden 183 meter, satt av Ole Gunnar Fidjestøl (Norge) 23. februar 1985.Skisprungschanzen-Archiv: Harrachov

Resultater
 Plass Navn Land Poeng 1  Noriaki Kasai    392,5 2  Andreas Goldberger    377,0 3  Roberto Cecon    376,0 4  Tomáš Goder     347,0 5  Christof Duffner    337,0 6  Samo Gostiša    330,5  Martin Trunz    330,5 8  Mikael Martinsson    327,0 9  Ivan Lunardi    316,0 10  Jaroslav Sakala    314,5 11  Espen Bredesen    312,0 12  Ole Gunnar Fidjestøl    307,5 13  Magne Johansen    306,0 14  Jiří Parma    302,0 15  Ralph Gebstedt    299,5 16  Staffan Tällberg    297,5 17  Igor Strgar    292,5 18  Werner Rathmayr    285,5 19  Masahiko Harada    283,5 20  Stefan Zünd    282,5 21  Kenji Suda    279,0 22  Ivo Pertile    275,0 23  Markus Gähler    270,0 24  Tad Langlois    267,0 25  Stefan Horngacher    266,0 26  Goran Janus    260,5 27  Matjaž Zupan    259,5 28  Jan Boklöv    255,0 29  Per-Inge Tällberg    253,0 30  Yvan Vouillamoz    251,5 31  Andreas Felder    243,5 32  František Jež    212,0 33  Andrej Tsadrjasjskij    171,0 34  Jim Holland    134,0 35  Jirō Kamiharako    66,5

Kilder
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 375 og 388
TJ Jiskra Harrachov: World Championships 1992: Record Stands Firm!
FIS: Resultater

1992
Kategori:Internasjonale mesterskap i 1992
Kategori:Skihopping i Tsjekkia
Kategori:Internasjonale mesterskap i Tsjekkia
Kategori:Internasjonale mesterskap i Tsjekkoslovakia
Kategori:Sport i Tsjekkoslovakia i 1992
Kategori:Skihopping i 1992